Volim učiti strane jezike.
U biti, toliko to volim da učim novi jezik svake dvije godine,
trenutno učim svoj osmi jezik.
Kada ljudi to otkriju o meni, uvijek pitaju,
„Kako to radiš? Koja je tvoja tajna?"
Da budem iskrena, tokom mnogo godina moj odgovor bi bio,
„Ne znam. Ja jednostavno volim učiti jezike."
No ljudi nikada ne bi bili sretni tim odgovorom.
Željeli bi znati zašto provode godine pokušavajući naučiti bar jedan jezik,
ne postižući tečnost,
a ja tu učim jedan jezik iza drugog.
Željeli su doznati tajnu poliglota,
ljudi koji govore mnogo jezika,
I zato sam se i ja zapitala
kako to drugi poligloti u stvari rade?
Što nam je zajedničko?
I što nam to omogućava
da učimo nove jezike brže nego ostali ljudi?
Odlučila sam upoznati druge ljude poput mene i doznati to.
Najbolje mjesto za upoznati puno poliglota
je događaj gdje se stotine ljubitelja jezika
sastaju na jednom mjestu da bi vježbali jezike.
Postoji nekoliko takvih događanja za poliglote diljem svijeta,
pa sam odlučila otići tamo
i pitati poliglote o metodama koje koriste.
Tako sam upoznala Bennyja iz Irske
koji mi je rekao da je njegova metoda početi pričati od prvog dana.
On nauči nekoliko fraza iz turističkog vodiča
te ode upoznati izvorne govornike
i odmah s njima započne razgovore.
Ne smeta mu ako napravi i 200 pogrešaka dnevno,
jer on tako uči, na temelju povratnih informacija.
Najbolje od svega je što danas ne treba mnogo putovati,
jer možete jednostavno razgovarati s izvornim govornicima
iz udobnosti svoje dnevne sobe, koristeći web stranice.
Upoznala sam i Lucasa iz Brazila
koji je imao jako zanimljivu metodu za učenje ruskog.
Jednostavno je nasumce dodao stotinu ruskih govornika na Skypu za prijatelje,
otvorio je prozor za razgovor s jednim od njih
i napisao „Bok" na ruskom.
Osoba je odgovorila, „Bok, kako si?"
Lukas je to kopirao i stavio u razgovor s drugom osobom,
i ta osoba je odgovorila, „Dobro sam, hvala, a kako si ti?
Lukas je to kopirao natrag prvoj osobi,
i na taj način su dva stranca razgovarala međusobno
bez da su tog bila svjesna.
(Smijeh)
Uskoro je i sam počeo tipkata,
jer je imao toliko ovakvih razgovora
da je shvatio kako razgovori na ruskom obično započinju.
Koja genijalna metoda, zar ne?
Zatim sam upoznala poliglote koji uvijek započinju imitirajući zvukove jezika,
i ostale koji uvijek nauče 500 najčešćih riječi jezika,
i druge koji uvijek započinju proučavajući gramatiku.
Da pitam stotinu različitih poliglota,
čula bih stotinu različitih pristupa učenju jezika.
Čini se da svatko ima jedinstven način učenja jezika,
a opet svi dođemo do istog rezultata tečnog govorenja nekoliko jezika.
Dok sam slušala te poliglote dok govore o svojim metodama,
iznenada mi je sinulo:
jedna stvar koja nam je zajednička
je da smo jednostavno našli načine kako uživati u učenju jezika.
Svi ti poligloti su govorili o učenju jezika
kao o zabavi.
Trebali ste im vidjeti lica
dok su mi pokazivali šarene gramatičke bilješke
i pažljivo ispisane memorijske kartice,
i njihove statistike o učenju vokabulara koristeći aplikacije,
ili čak kako vole kuhati prema receptima na stranom jeziku.
Svi oni koriste različite metode,
ali uvijek vode računa da rade ono u čemu uživaju.
Shvatila sam da i ja u stvari tako učim jezike.
Dok sam učila Španjolski, tekstovi iz udžbenika su mi bili dosadni.
Mislim, tko želi čitati o Joseu
kako traži upute za doći do željezničke stanice. Zar ne?
Radije sam htjela čitati "Harry Pottera",
to mi je bila najdraža knjiga u djetinjstvu,
i čitala sam je mnogo puta.
Pa sam uzela španjolski prijevod "Harry Pottera" i počela čitati,
i naravno, nisam razumjela skoro ništa na početku,
ali sam nastavila čitati jer volim tu knjigu,
i do kraja knjige, mogla sam pratiti skoro bez ikakvih problema.
Ista stvar mi se dogodila kad sam učila njemački.
Odlučila sam gledati "Prijatelje", moju najdražu seriju, na njemačkom,
i opet, na početku mi ništa nije imalo smisla.
Nisam znala gdje jedna riječ završava, a druga počinje,
no i dalje sam gledala svaki dan jer su to "Prijatelji".
Mogu ih gledati na bilo kojem jeziku. Obožavam ih.
I nakon druge ili treće sezone,
ozbiljno, razgovor je počeo imati smisla.
Ovo sam shvatila nakon što sam upoznala druge poliglote.
Mi nismo genijalci
i nemamo prečac za učenje jezika.
Jednostavno smo našli načine kako uživati u procesu,
kako pretvoriti učenje jezika iz jednostavnog školskog predmeta
u ugodnu aktivnost koju vam nije teško raditi svaki dan.
Ako ne volite zapisivati riječi na papir,
možete ih zapisati u aplikaciju.
Ako ne volite slušati dosadan materijal iz udžbenika,
nađite zanimljiv sadržaj na YouTube-u ili na podcastu bilo kojeg jezika.
Ako ste više introvertirana osoba
i ne možete zamisliti da odmah razgovarate s izvornim govornikom
možete razgovarati sami sa sobom.
Možete razgovarati sa sobom u udobnosti vlastite sobe,
opisujući svoje planove za vikend, kako ste proveli dan,
ili uzeti nasumično sliku s mobitela
i opisati sliku imaginarnom prijatelju.
Tako poligloti uče jezike,
i što je najbolje od svega, to je dostupno svakome
tko je voljan uzeti učenje u vlastite ruke.
Upoznavanje drugih poliglota pomoglo mi je shvatim
da je ključno pronaći užitak
u procesu učenja stranog jezika,
ali isto tako sam užitak nije dovoljan.
Ako želite postići tečnost u stranom jeziku,
trebat ćete primijeniti još tri načela.
Kao prvo, trebat će vam učinkovite metode.
Ako pokušate zapamtiti listu riječi za sutrašnji test,
riječi će biti pohranjene u vašem kratkoročnom pamćenju
i za par dana ćete ih zaboraviti.
Ako ih, međutim, želite zadržati dugoročno,
trebate ih stalno ponavljati tokom nekoliko dana
koristeći takozvano prostorno ponavljanje.
Možete koristiti aplikacije bazirane na ovom sistemu poput Anki ili Memrise
ili možete pisati liste riječi u bilježnicu koristeći Goldlist metodu,
koja je također popularna kod mnogih poliglota.
Ako niste sigurni koje metode su učinkovite i što je dostupno,
provjerite naš YouTube kanal za poliglote i web stranice
i tamo dobijte inspiraciju.
Ako njima funkcionira, vjerojatno će funkcionirati i za vas.
Treće načelo
je organizirati svoje učenje.
Svi smo vrlo zauzeti i nitko u biti nema vremena učiti jezik danas.
No, možemo stvoriti vrijeme ako planiramo samo malo unaprijed.
Možete li se probuditi 15 minuta ranije nego inače?
To bi bilo savršeno vrijeme za ponoviti vokabular.
Možete li slušati podcast dok se vozite na posao?
To bi bilo odlično da steknete iskustvo slušanja.
Toliko stvari možemo raditi bez da uopće planiramo dodatno vrijeme,
kao što je slušanje podcasta na putu za posao
ili dok obavljamo kućanske poslove.
Važno je napraviti plan za učenje.
„Vježbat ću razgovarati svaki utorak i četvrtak
sa prijateljima po 20 minuta.
Slušat ću YouTube video dok doručkujem."
Ako organizirate svoje učenje,
ne morate pronaći dodatno vrijeme,
jer će postati dio svakodnevnog života.
I na kraju, ako želite naučiti jezik tečno,
trebate biti strpljivi.
Nije moguće naučiti jezik u dva mjeseca,
ali je svakako moguće vidljivo napredovati u dva mjeseca,
ako svaki dan učite male dijelove u kojima uživate.
I ništa nas ne motivira više
nego vlastiti uspjeh.
Živo se sjećam trenutka
kada sam razumjela prvu šalu na njemačkom gledajući "Prijatelje".
Bila sam tako sretna i motivirana
da sam taj dan pogledala još dvije epizode,
i dok sam gledala,
razumjela sam sve više i više, to su bile male pobjede,
i korak po korak, došla sam do razine da mogu koristiti jezik
slobodno i tečno da izrazim bilo što.
To je predivan osjećaj.
Ne mogu ga se zasititi,
i zato učim jezik svake dvije godine.
I to je cijela tajna poliglota.
Nađite učinkovite metode koje možete sustavno koristiti
tokom određenog vremenskog perioda i uživati u njima,
i tako poligloti nauče jezike tokom nekoliko mjeseci, ne godina.
Sada, neki od vas sigurno misle,
„Jako je lijepo uživati u učenju jezika,
ali zar nije prava tajna da ste vi poligloti
samo jako nadareni dok većina nas nije?"
Pa, postoji jedna stvar koju vam nisam rekla o Bennyju i Lucasu.
Benny je u školi učio irski galješki 11 godina i njemački pet godina.
Nije ih uopće znao govoriti kada je maturirao.
Do 21. godine, mislio je da nema talent za jezike
i da ne može pričati drugi jezik.
Tada je počeo tražiti svoj način učenja jezika,
koji je bio razgovor s izvornim govornicima i njihove povratne informacije,
i danas Benny može lako voditi razgovor na 10 jezika.
Lucas je 10 godina pokušavao naučiti engleski u školi.
Bio je jedan od najgorih učenika u razredu.
Prijatelji su mu se rugali
i iz šale mu dali ruski udžbenik
jer su mislili da nikad neće naučiti taj jezik, ni ijedan drugi.
Tada je Lucas počeo isprobavati metode,
tražeći svoj način učenja,
na primjer, vodeći na Skypeu razgovore sa strancima.
I nakon samo 10 godina,
Lucas može pričati 11 jezika tečno.
Zvuči li to kao čudo?
Pa, vidim takva čuda svaki dan.
Kao jezični mentor,
pomažem ljudima da samostalno nauče jezike,
i vidim to svaki dan.
Ljudi se muče sa učenjem jezika 5, 10, čak i 20 godina,
i onda odjednom preuzmu učenje u svoje ruke,
počnu koristiti materijale u kojima uživaju, učinkovitije metode,
ili počnu pratiti vlastito učenje
pa mogu cijeniti svoj napredak,
i onda kada odjednom
magično pronađu talent za jezik koji im je nedostajao cijeli život.
Ako ste i vi pokušali učiti jezik
i odustali ste, misleći da je preteško
ili da nemate talent za jezik,
pokušajte ponovno.
Možda vas samo jedna ugodna metoda dijeli
od tečnog učenja jezika.
Možda vas samo jedna metoda dijeli da postanete poligloti.
Hvala vam.
(Pljesak)